Oransjeri

Et oransjeri, også kallet orangeri, er et drivhus som benyttes til overvintring av sitrustrær og andre eviggrønne planter. Da sitrustrær kan nøye seg med mindre lys i løpet av vinteren, finnes det ofte kun vinduer på sidene, ikke i taket. 

Ordet kommer av det franske ordet for appelsin.

For å kunne holde frosten ute er oransjeriet forsynt med mulighet for oppvarming, som dog kun benyttes ved kuldegrader. Oransjerier har sin opprinnelse i Frankrike, da man dyrket gamle sitrustrær til dekorasjon i store baljer. Et av de eldste oransjerier er fra 1674 og ligger ved slottet Versailles nær Paris. Ved Rosenborg slott i Danmark fantes et oransjeri bygget under Christian V. Det ble i 1875 omgjort til kaserne for livgarden, og det nevnte franske anlegget ble samtidig omgjort til ekserserplass.

 Oransjerier i dag 
Eksempler på klassiske oransjerier som fortsatt eksisterer, er Prinsgemalens Oransjeri ved Fredensborg slott og Brøndsalen på Frederiksberg slott i Danmark. 

Oransjerier er i dag ikke forbeholdt overklassen og betegner kun et isolert og oppvarmet drivhus, hvor planter som ikke tåler lave temperaturer kan overvintre. Oransjeriet er både et sted for dyrkning, oppbevaring og opphold. Til forskjell fra et vanlig drivhus er et oransjeri typisk penere, med klassisk utseende og høyt under taket, og ofte er det anvendt gode og kraftige materialer.

 Kilder 
 Anne Fischer Stausholm: Orangerier
 Salmonsens konversationsleksikon, 2. utgave, 1915–1930

 Noter 

 Eksterne lenker 


Kategori:Landbruksbygninger
Kategori:Hagebruk